Lav et referat af nedenstående tekst:

Tekst:
BM Byggeindustri blev et af mange firmaer, der knækkede nakken på at have brugt MgO-plader, der viste sig at suge fugt som en svamp. Den 9. marts gik firmaet konkurs, men nu genopstår det i ny form. Det fortæller firmaets direktør Tom Mikkelsen og oprindelige stifter Poul Mikkelsen i en pressemeddelelse. - Vi er selv meget ærgerlige over, at vi sammen med mange andre står med ansvaret for nogle materialer, som vi har anvendt i god tro, og beklager meget de gener, som konkursen har betydet for vores samarbejdspartnere, siger far og søn, som står i spidsen for det nye selskab. I opstartsfasen har firmaet taget 40 mand ind til at sikre terminer på igangværende byggerier. Således forsøger man at løse hastesager, og der videreføres en del nye og igangværende projekter i det nye selskab. Virksomheden forbliver placeret på Lupinvej 18 i Hobro i de samme bygninger som det tidligere firma. Tom Mikkelsen fortsætter som direktør i selskabet, og Poul Mikkelsen fortsætter som bestyrelsesformand og medejer. Det nye BM Byggeindustri får en egenkapital på 18 millioner kroner.

Referat:
For to uger gik BM Byggeindustri konkurs, og knap 200 mistede deres job. Nu genopstår firmaet i et nyt selskab.